Адпаведны конкурс ініцыявалі кінастудыя “Беларусьфільм” і Міністэрства культуры. Мяркуецца, што праект дапаможа вызначыць таленавітых аўтараў і адабраць сцэнарыі фільмаў у ігравой форме аб гісторыі Беларусі, нацыянальных героях, жыцці сучаснай Беларусі і беларускай моладзі. Менавіта па гэтых чатырох намінацыях і праводзіцца конкурс. Даслаць работы трэба з 15 верасня па 15 лістапада на адрас Міністэрства культуры. Падвесці вынікі конкурсу абяцаюць да 15 снежня.